**Ministru kabineta rīkojuma projekta "Par apropriācijas pārdali Tiesībsarga biroja budžeta programmas ietvaros"**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav jāaizpilda |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24. un 25. pantu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Tiesībsarga birojam (turpmāk – Birojs) saskaņā ar likumu "Par valsts budžetu 2020. gadam" budžeta programmā 01.00.00 "Tiesībsarga birojs" tika plānoti izdevumi mācību, darba un dienesta komandējumiem un darba braucieniem. Birojs regulāri sadarbojas ar Apvienoto Nāciju Organizāciju, Eiropas Padomi, Eiropas Ombudu, ir vairāku starptautisku institūciju biedrs, piemēram, Starptautiskā Ombudu institūta (*International Ombudsman Institute*) pilna statusa biedrs, Eiropas ombudu tīkla (*The European Network of Ombudsmen*) biedrs, Eiropas Ombudu institūta (*European Ombudsman Institute*) biedrs. Līdz Covid-19 infekcijas izplatībai pasaulē Biroja darbinieki aktīvi piedalījās starptautisko institūciju organizētajās darba grupās, semināros un apmācībās.Pēc Pasaules Veselības organizācijas 2020. gada 11. marta paziņojuma, ka Covid-19 ir sasniegusi pandēmijas apmērus, un pēc ārkārtējās situācijas izsludināšanas valstī (MK 2020. gada 12. marta rīkojums Nr. 103 "Par ārkārtējās situācijas izsludināšanu"), ņemot vērā Slimību profilakses un kontroles centra tīmekļvietnē publicēto valstu sarakstu, kurās reģistrēta tāda Covid-19 infekcijas izplatība, kas var radīt nopietnu sabiedrības veselības apdraudējumu, kā arī apzinoties risku, ko rada personu pārvietošanās, Birojā tika pieņemts lēmums maksimāli ierobežot ārvalstu komandējumu skaitu.Tā kā saslimstības ar Covid-19 kumulatīvais rādītājs valstī pēdējā mēneša laikā ir strauji audzis un atkārtoti izsludināta ārkārtējā situācija (MK 2020. gada 6. novembra rīkojums Nr. 655 "Par ārkārtējās situācijas izsludināšanu"), darba organizācija Birojā tiek pielāgota ārkārtējās situācijas apstākļiem, t. i., tiešu savstarpējo kontaktu ierobežošana, attālināta darba režīms, izvērsta darbība elektroniskajā vidē.Birojā apzināti tehnoloģiju un komunikācijas riski, kas var rasties, izmantojot attālinātā darba saziņas iespējas, tehnoloģiju platformas un pieļautos risinājumus, cik tie ir droši un vai pieļaujama privātu datoru un saziņas kanālu izmantošana. Lai nodrošinātu attālinātu darbu un turpinātu organizēt ikgadējās konferences, izmantojot tehnoloģijas, nepieciešams veikt ieguldījumus pamatkapitālā, novirzot mācībām, darba un dienesta komandējumiem un darba braucieniem neizlietotos valsts budžeta līdzekļus 37 687 *euro* apmērā datortehnikas, videokonferenču iekārtas un bezkontakta roku dezinfekcijas iekārtas iegādei. Covid-19 infekcijas izplatības seku pārvarēšanas likuma 24. pantā noteikts, ka pasākumus ar Covid-19 izplatību saistītā valsts apdraudējuma un tā seku novēršanai un pārvarēšanai finansē no budžeta finansētajām institūcijām iedalītajiem valsts budžeta un pašvaldību budžetu līdzekļiem, bet 25. pantā noteikts, ka finanšu ministram ir tiesības veikt apropriācijas izmaiņas, tai skaitā apropriācijas samazināšanu vai pārdali starp ministrijām un citām centrālajām valsts iestādēm ar Covid-19 izplatību saistītā valsts apdraudējuma un tā seku novēršanas un pārvarēšanas pasākumiem, ja ir pieņemts attiecīgs Ministru kabineta lēmums un Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas ir to izskatījusi un nav iebildusi, kā arī veikt apropriācijas pārdali ministrijai vai citai centrālajai valsts iestādei likumā noteiktās apropriācijas ietvaros starp programmām, apakšprogrammām un izdevumu kodiem atbilstoši ekonomiskajām kategorijām.Ņemot vērā minēto, Ministru kabineta rīkojuma projekts "Par apropriācijas pārdali Tiesībsarga biroja budžeta programmas ietvaros" (turpmāk – rīkojuma projekts) paredz:* atbalstīt apropriācijas pārdali Tiesībsarga biroja budžeta programmas 01.00.00 "Tiesībsarga birojs" ietvaros, samazinot finansējumu mācību, darba un dienesta komandējumiem un darba braucieniem 37 687 *euro* apmērā un palielinot finansējumu datortehnikas, videokonferenču tehnikas un dezinfekcijas iekārtas iegādei 37 687 *euro* apmērā;
* finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali
 |
| 3. | Projekta izstrādē iesaistītās institūcijas un publiskas personas kapitālsabiedrības | Tiesībsarga birojs |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesībsarga birojs |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |

|  |  |  |
| --- | --- | --- |
| Rādītāji | 2020. gads | Turpmākie trīs gadi (*euro*) |
| 2021. gads | 2022. gads | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi |  | 37 687 | 0 | 0 | 0 | 0 | 0 |
| 2.1. valsts pamatbudžets |  | 37 687 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | –37 687 | 0 | 0 | 0 | 0 | 0 |
| 3.1. valsts pamatbudžets | 0 | –37 687 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 37 687 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Rīkojuma projekts tiks īstenots Tiesībsarga birojam budžeta programmā 01.00.00 "Tiesībsarga birojs" piešķirto valsts budžeta līdzekļu ietvaros, komandējumiem paredzēto finansējumu 37 687 *euro* apmērā novirzot kapitālajiem izdevumiem. Kapitālos izdevumus veido šādu datortehnikas un videokonferenču tehnikas vienību iegāde atbilstoši Elektronisko iepirkumu sistēmā esošajai informācijai un tirgus cenu izpētei:\*Stacionārais dators Dell OptiPlex 3070, 8 gab., 8 063 *euro*;\* Portatīvais dators HP ProBook, 15 gab., 11 680 *euro*;\* Portatīvais dators Fujitsu LifeBook, 10 gab., 11 084 *euro*;\* Logitec Rally Ultra-HD videokonferenču kameras un mikrofonu/skaļruņu sistēma ar sekošanu runātājam 2 765 *euro*;\* Samsung 65"FLIP monitors (izmantojams kā elektroniska tāfele) 2 584 *euro*;\* Portatīvais dators Lenovo ThinkPad L15, 1 gab., 882 *euro*;\* Bezkontakta roku dezinfekcijas iekārta 629 *euro*.Rīkojuma projektam nav ietekmes uz kopējiem valsts budžeta izdevumiem |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tiesībsarga birojs, Finanšu ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Ministru prezidents A. K. Kariņš

Vizē:

Valsts kancelejas direktors \_\_\_\_\_\_\_\_\_\_\_\_\_\_\_\_\_\_\_\_\_\_\_ J. Citskovskis

1202